
[bookmark: _GoBack]
2026 жылғы 8 айдағы аса қауіпті инфекциялар  бойынша эпидемиологиялық жағдай
Ақмола облысының санитариялық-эпидемиологиялық бақылау департаменті

2026 жылдың басынан облыста тырысқақ, оба, құтыру, лептоспироз, бүйрек синдромымен геморрагиялық қызба жағдайлары тіркелген жоқ.
Бруцеллез
Ағымдағы жылдың 8 айында облыста адамдар арасында бруцеллездің 17 жағдайы тіркелді, 100 мың тұрғынға шаққандағы сырқаттанушылық көрсеткіші – 2,15 (2025 жылы – 9 адам). Өткен жылмен салыстырғанда сырқаттанушылықтың 8 жағдайға өсуі байқалады.
Бруцеллез жағдайлары:
Шортанды ауданында – 7 жағдай;
Зеренді ауданында – 5 жағдай;
Аршалы, Есіл, Ерейментау аудандарында және Қосшы, Көкшетау қалаларында – 1 жағдайдан тіркелді.
14 жасқа дейінгі балалар арасында 7 жағдай тіркелді, оның ішінде:
Зеренді ауданында – 2 жағдай;
Шортанды ауданында – 5 жағдай.
9 жағдайда инфекция көзі ұсақ мал (Зеренді, Шортанды аудандары және Көкшетау қаласы) болды.
6 жағдайда инфекция көзі ірі қара мал (Ерейментау, Есіл, Зеренді аудандары және Қосшы қаласы) болды.
2 жағдайда инфекция көзі анықталмаған (Аршалы және Зеренді аудандары).
Инфекцияның негізгі берілу факторы – жеке қосалқы шаруашылықтарда ұсталатын бруцеллезге оң нәтиже көрсеткен ауыл шаруашылығы жануарларымен оларды күту кезінде байланыста болу, сондай-ақ үй жағдайында өндірілген өнімдерді тұтыну.
Бруцеллез ошақтарында 49 байланыста болған адам анықталды, барлығы бруцеллезге серологиялық әдіспен тексерілді.
Үй ошақтарынан 27 сынама алынып, зерттелді, оның ішінде 3 оң нәтиже анықталды (Зеренді ауданында: 1 көң сынамасы, 1 жем сынамасы және 1 сүт сынамасы).
Бруцеллездің барлық жағдайлары бойынша санитариялық-эпидемиологиялық бақылаудың аумақтық басқармаларының мамандары ветеринариялық қызметпен бірлесіп санитариялық-эпидемияға қарсы және ветеринариялық-санитариялық іс-шаралар кешенін жүргізді.

Туляремия
Ағымдағы жылдың 8 айында облыста адамдар арасында туляремияның 1 жағдайы тіркелді, 100 мың тұрғынға шаққандағы сырқаттанушылық көрсеткіші – 0,1 (2025 жылдың 8 айында/ 0). Өткен жылмен салыстырғанда сырқаттанушылықтың 1 жағдайға өсуі байқалады.
Ауру жағдайы Қосшы қаласында тіркелді, инфекция көзі анықталмаған. Науқаста кененің шағу фактісі болған, кене туляремияға зерттелді, серологиялық зерттеу нәтижелері теріс болды.
Туляремия жағдайы бойынша аумақтық санитариялық-эпидемиологиялық бақылау басқармаларының мамандары «Ұлттық сараптама орталығы» ШЖҚ РМК-ның Ақмола облысы бойынша филиалының мамандарымен бірлесіп санитариялық-эпидемияға қарсы және санитариялық-профилактикалық іс-шаралар кешенін жүргізді.

Жануарлардың тістеуі
Ағымдағы жылдың 8 айында жануарлардың тістеуі бойынша жүгіну жағдайларының өткен жылдың ұқсас кезеңімен салыстырғанда 212 жағдайға өскені байқалады. Барлығы 2009 адам жүгінді, 100 мың тұрғынға шаққандағы көрсеткіш – 254,4 (2025 жылдың 8 айында – 1797 адам, көрсеткіш – 227,5).
Жүгінулердің негізгі үлесі Көкшетау қаласына тиесілі – жалпы санның 26,1%-ы. Ағымдағы жылдың 8 айында Көкшетау қаласында 525 жүгіну жағдайы тіркелді, оның ішінде балалар мен жасөспірімдер арасында – 194 жағдай (36,9%), ересектер арасында – 331 жағдай (63,1%).
Жүгінген 2009 адамның барлығына профилактикалық екпе тағайындалды, оның ішінде 1998 адам немесе 99,4% екпе алды. Олардың ішінде 1819 адамға немесе 91,4%-ына құтыруға қарсы вакцина, 179 адамға немесе 8,96%-ына иммуноглобулин және құтыруға қарсы вакцина егілді.
Тағайындалған екпе курстарының ішінде шартты курс – 1033 адамға немесе 51,4%-ына, шартсыз курс – 976 адамға немесе 48,6%-ына жүргізілді.
Ауыл тұрғындарының жүгіну үлесі жалпы жүгінгендер санының 38,8%-ын құрады – 781 жүгіну.
Жүгінгендердің ең жоғары үлесі 46 жастан асқан адамдар арасында – 497 адам (24,7%). 2025 жылы да жүгінгендердің ең жоғары үлесі 6-17 жастан адамдарға  болды – 553 адам (30%).
